

REPUBLIKA HRVATSKA

ŠIBENSKO-KNINSKA ŽUPANIJA



G R A D *Š I B E N I K*

*Upravni odjel za društvene djelatnosti*

KLASA: 602-04/20-01/01

URBROJ: 2182/01-05/1-20-2

Šibenik, 21. listopada 2020.

Na temelju članka 10. Pravilnika o uvjetima i kriterijima stipendiranja studenata Grada Šibenika (“Službeni glasnik Grada Šibenika”, broj 11/15 i 7/16), gradonačelnik Grada Šibenika raspisuje

NATJEČAJ

za dodjelu studentskih stipendija

Grada Šibenika

**I.** Pravo sudjelovanja na natječaju za dodjelu studentskih stipendija imaju studenti koji se školuju u RH na sveučilišnim preddiplomskim, integriranim i stručnim studijima, te sveučilišnim diplomskim i specijalističkim diplomskim stručnim studijima, kojima je osnivač Republika Hrvatska, a koji ispunjavaju sljedeće uvjete:

* da su državljani Republike Hrvatske;
* da su redoviti studenti s prebivalištem na području Grada Šibenika,
* da imaju prosjek ocjena svih predmeta u svim razredima srednje škole, uključujući i prosjek završnog ispita i državne mature najmanje 4,20 (za studente prve godine studija koji se rangiraju prema kriteriju uspjeha u prethodnom obrazovanju), odnosno najmanje 4,00 (za studente prve godine studija koji se rangiraju prema kriteriju socijalnog statusa ) da imaju prosjek ocjena svih položenih ispita na prethodnim godinama studija najmanje 3,20 i najmanje 55 ECTS bodova za svaku godinu studija (za studente viših godina studija koji se rangiraju prema kriteriju uspjeha u prethodnom obrazovanju), odnosno najmanje 3,00 i najmanje 55 ECTS bodova za svaku godinu studija (za studente viših godina studija koji se rangiraju prema kriteriju socijalnog statusa),
* da nisu korisnici druge stipendije ili potpore iz drugih izvora,
* da nemaju status apsolventa,
* da su redovito upisivali više godine studija bez ponavljanja, osim zbog više sile,
* da nisu već do sada koristili i izgubili stipendiju Grada Šibenika zbog toga što nisu redovito (bez ponavljanja) upisali sljedeću akademsku godinu, što su prekinuli obrazovanje, što nisu poštivali odredbe ugovora, te su svojom voljom otkazali ugovor o stipendiranju.

**II.** Stipendije se dodjeljuju po kategorijama za sljedeće vrste studija:

- Stipendije za studente prve godine sveučilišnih preddiplomskih, integriranih i stručnih studija (u daljnjem tekstu: preddiplomski studij);

- Stipendije za studente prve godine sveučilišnih diplomskih i specijalističkih diplomskih stručnih studija (u daljnjem tekstu: diplomski studij);

- Stipendije za studente viših godina sveučilišnih preddiplomskih, integriranih i stručnih studija, te sveučilišnih diplomskih i specijalističkih diplomskih stručnih studija (u daljnjem tekstu: više godine studija); na sljedeći način:

**I. STIPENDIJE ZA STUDENTE PRVE GODINE PREDDIPLOMSKIH**

**STUDIJA - ukupno 17 stipendija**

Kategorija A) prema kriteriju uspjeha u prethodnom obrazovanju - 11 stipendija

Kategorija B) prema kriteriju socijalnog statusa - 6 stipendija

**II. STIPENDIJE ZA STUDENTE PRVE GODINE DIPLOMSKIH STUDIJA**

**- ukupno 12 stipendija**

Kategorija C) prema kriteriju uspjeha u prethodnom obrazovanju - 7 stipendija

Kategorija D) prema kriteriju socijalnog statusa - 5 stipendija

**III. STIPENDIJE ZA STUDENTE VIŠIH GODINA STUDIJA**

**- ukupno 18 stipendija**

Kategorija E) prema kriteriju uspjeha u prethodnom obrazovanju -12 stipendija

Kategorija F) prema kriteriju socijalnog statusa - 6 stipendija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SVEUKUPNO I.-III. 47 STIPENDIJA**

III. Visina stipendije iznosi 700,00 kuna mjesečno, a bit će isplaćivane za razdoblje od 1. listopada 2020. godine do 30. rujna 2021. godine.

IV. Stipendije će biti dodijeljene sukladno uvjetima, kriterijima i u postupku kako je propisano spomenutim Pravilnikom o uvjetima i kriterijima stipendiranja studenata Grada Šibenika i Pravilnikom o izmjenama i dopunama Pravilnika o uvjetima i kriterijima stipendiranja studenata Grada Šibenika.

Pravilnici iz stavka 1. ove točke izvješeni su na oglasnoj ploči Grada Šibenika, uz ovaj natječaj, te objavljeni na službenoj internetskoj stranici Grada Šibenika – [www.sibenik.hr](http://www.sibenik.hr).

V. U prijavi se mora naznačiti u okviru koje kategorije se kandidat natječe, te priložiti sve isprave potrebne za ocjenu o udovoljavanju uvjetima natječaja i za rangiranje kandidata, u smislu članka 12. Pravilnika o uvjetima i kriterijima stipendiranja studenata Grada Šibenika i to:

- svi kandidati - dokaze o upisu studijske godine i presliku osobne iskaznice

. kao dokaz uspjeha u prethodnom obrazovanju:

- za studente prve godine preddiplomskih studija – svjedodžbe svih razreda srednje škole i svjedodžbu, odnosno potvrdu o položenim ispitima državne mature i završnog ispita (original ili prijepis bez ovjere javnog bilježnika)

- za studente prve godine diplomskih studija i viših godina studija – uspjeh u prethodnim godinama studija (prijepis ocjena uključujući i ECTS bodove), potvrda da su za vrijeme studiranja redovito (bez ponavljanja) upisivali studijske godine predviđene studijskim programom.

* kao dokaz socijalnog statusa:

- ako ukupan neto prihod po članu obitelji u prethodnih šest mjeseci ne prelazi mjesečno 65% proračunske osnovice za 2020. godinu, što iznosi *2.161,90 kuna*

- IP obrazac poslodavca za sve zaposlene članove zajedničkog kućanstva,

- potvrda o isplaćenoj mirovini koju izdaje nadležna područna služba HZMO-a za umirovljene članove zajedničkog kućanstva, ili drugi odgovarajući dokument kao dokaz visine prihoda članova kućanstva,

- preslika osobne iskaznice svih punoljetnih članova zajedničkog kućanstva

VI. Studenti koji ostvare pravo na stipendiju dužni su prije potpisivanja ugovora o stipendiranju dostaviti izjavu o neprimanju druge stipendije, ovjerenu kod javnog bilježnika.

Grad Šibenik zadržava pravo traženja dodatne dokumentacije radi dokazivanja odgovarajućeg statusa prijavljenih studenata.

VII. Prijave s potrebnom dokumentacijom podnose se na adresu: Grad Šibenik, Povjerenstvo za dodjelu stipendija, Trg palih branitelja Domovinskog rata 1, Šibenik.

Obrazac prijave može se preuzeti u Upravnom odjelu za društvene djelatnosti Grada Šibenika ili na službenoj internet stranici Grada Šibenika: www.sibenik.hr.

VIII. Ovaj natječaj bit će objavljen u “Šibenskom listu”, na oglasnoj ploči Grada Šibenika i na službenoj internet stranici Grada Šibenika.

Prijave na natječaj mogu se podnijeti u roku od 15 dana od dana objave natječaja u tisku.

IX. Rezultati natječaja bit će objavljeni 15 dana nakon isteka roka za prijavu na natječaj.

Nepravodobne i nepotpune prijave neće se razmatrati.

GRADONAČELNIK

Željko Burić, dr.med.v.r.

Dostaviti:

1. Oglasna ploča - ovdje

2. “Šibenski list” - radi objave

3. www.sibenik.hr

4. Upravni odjel za društvene

djelatnosti - ovdje

5. Dokumentacija - ovdje

6. Arhiv - ovdje